பதில்: தொடர்ந்து விண்டோஸ் 10 ஆப்பரேட்டிங் சிஸ்டத்திற்கு அப்டேட் பைல்கள் வெளியிடப்படுவதால், மைக்ரோசாப் இதனைத் தன் வாடிக்கையாளர்களுக்கு அறிவிப்பதைக் கடமையாகக் கருதுகிறது. விண்டோஸ் 10 பயனாளர்கள், இவற்றை நிச்சயமாக மேற்கொண்டுதான் ஆக வேண்டும் என்பதாலேயே, இந்த எச்சரிக்கைகள் தரப்படுகின்றன. இதற்கான கோப்பினை மைக்ரோசாப்ட் இணையத் தொடர்பில் இருக்கும்போதே பதிந்துவிடுவதால், உங்களுக்கு, இணையத்தோடு தொடர்பு இல்லாத நிலையிலும் இந்த நினைவூட்டல்கள் கிடைக்கின்றன. இது நம்முடைய செயல்பாட்டிற்கு நல்லதுதானே. இதுவரை மைக்ரோசாப்ட் தந்த விண்டோஸ் பதிப்புகளில், விண்டோஸ் 10 தான் மிகவும் கூடுதல் வசதிகள் கொண்ட, அதிக பாதுகாப்பான செயல்பாட்டினைத் தரக்கூடிய சிஸ்டமாகும். சிலர் இதனை டெஸ்க்டாப் கம்ப்யூட்டர்களுக்கான “ஆண்ட்ராய்ட்” சிஸ்டம் போல இயங்குகிறது என்று புகழ்கின்றனர். விண்டோஸ் ஸ்டோரில், விண் 10க்கான, இசைக் கோப்புகள், விளையாட்டுகள், திரைப்படங்கள், தொலைக்காட்சி நிகழ்ச்சிகள் என எக்கச்சக்க விஷயங்கள் கிடைக்கின்றன. இந்த சிஸ்டம் தரும் 'கார்டனா' டூலை அனைவரும் மிகவும் விரும்புகின்றனர். இதில் தரப்பட்டுள்ள 'டிஜிட்டல் அசிஸ்டண்ட்' டூல், தேடுதலில் புதிய பரிமாணத்தை அளிக்கிறது. எனவே, எப்படிப் பார்த்தாலும், விண்டோஸ் 10, மிகவும் சிறந்த சிஸ்டமாகும். எனவே, அது சார்ந்து தரப்படும் எச்சரிக்கை செய்திகளைப் பொருட்படுத்தாமல் பயன்படுத்துவதே சிறந்தது.